b'\n_START_ARTICLE_\nAgonista ng reseptor na 5-HT\n_START_PARAGRAPH_\nAng isang agonista ng reseptor na 5-HT(sa Ingles ay 5-HT receptor agonist o serotonin receptor agonist) ay isang compound na nagpapagana(activate) ng mga reseptor na 5-HT na gumagaya sa epekto ng neurotransmitter na serotonin. Ang kabaligtaran ng agonista ay tinatawag na antagonista na imbis magpagana ng mga reseptor na 5-HT ay humaharang sa paggana nito.\n_START_SECTION_\nReseptor na 5-HT1A\n_START_PARAGRAPH_\nAng mga agonista ng reseptor na ito ay kinabibilangan ng Azapirone gaya ng buspirone, gepirone, at tandospirone na tinitinda bilang mga ansiyolitiko o kamakailan lamang ay bilang mga antidepressant.\n_START_SECTION_\nReseptor na 5-HT1B\n_START_PARAGRAPH_\nTriptan gaya ng sumatriptan, rizatriptan, at naratriptan na nagpapahinto ng pag-atake ng migraine at kumpol na sakit ng ulo\n_START_SECTION_\nReseptor na 5-HT1D\n_START_PARAGRAPH_\nBukod sa pagiging agonista ng 5-HT1B ang triptan ay agonista rin sa reseptor na 5-HT1D na nag-aambag sa pampaalis ng migraine na epekto nito.\n_START_SECTION_\nReseptor na 5-HT1F\n_START_PARAGRAPH_\nAng LY-334,370 ay isang selektibong agonista ng reseptor 5-HT1F na nilikha ng kompanyang Eli Lilly and Company bilang gamot sa migraine at kumpol na sakit ng ulo. Ang pagpapaunlad ng drogang ito ay pinahinto sanhi ng pagkalasong natukoy sa mga sinusubukang mga hayop. Matagumpay na nakumpleto ang mga pagsubok na yugtong II klinikal sa agonistang Lasmiditan noong simula nang 2010.\n_START_SECTION_\nReseptor na 5-HT2A\n_START_PARAGRAPH_\nAng mga drogang sikedeliko gaya ng LSD, mescaline, psilocin, DMT, at 2C-B ay umaasal bilang mga agonista ng reseptor na 5-HT2A. Ang mga aksiyon nito sa reseptor na ito ay responsable sa mga epektong halusiheniko ng mga drogang ito._NEWLINE_Alam na ngayon na marami sa mga drogang ito ay umaasal sa iba pang mga reseptor na 5HT bukod sa 5-HT2A kabilang ang 5-HT2C at iba pa.\n_START_SECTION_\nReseptor na 5-HT2C\n_START_PARAGRAPH_\nAng Lorcaserin ay isang termoheniko at anorektikong droga na tagapagbawas ng timbang na umaasal bilang selektibong agonista ng reseptor na 5-HT2C.\n_START_SECTION_\nReseptor na 5-HT4\n_START_PARAGRAPH_\nAng Cisapride ay isang parsiyal na agonista ng reseptor na 5-HT\xe2\x82\x84 na ginagamit para sa motilidad na gastrointestinal. Ang Prucalopride ay isang mataas na selektibong agonista ng reseptor na 5-HT\xe2\x82\x84 na ginagamit upang gamutin ang ilang sakit ng motilidad na gastrointestinal.\n_START_SECTION_\nReseptor na 5-HT7\n_START_PARAGRAPH_\nAng drogang AS-19 (drug) ay isang agonista ng reseptor na 5-HT\xe2\x82\x87 na ginagamit para lamang sa pagsasaliksik.'